[{"text_idx": "#000000", "text": "Mae'r prosiect 'Gwnaed a\u0302 Gwla\u0302n' wedi bod yn gweithio gyda'r ganolfan Biogyfansoddion ym Mhrifysgol Bangor i ddatblygu 5 cynnyrch arloesol o werth uchel sydd wedi eu creu gan ddefnyddio gwla\u0302n Cymreig."}, {"text_idx": "#000002", "text": "Protein ffibrog yw ceratin sy\u2019n rhoi cryfder a strwythur i feinweoedd anifeiliaid, fel gwallt, ewinedd, cyrn a phlu. Mae ei briodoleddau\u2019n ei wneud yn ddeunydd deniadol i amryw ddiwydiannau, sy\u2019n cynnwys cynhyrchion cosmetig, meddyginiaeth, a phlastigau bioddiraddadwy. Fodd bynnag, mae ffynonellau traddodiadol ceratin, fel gwallt dynol a phlu, yn codi cwestiynau moesegol. Ond mae gwla\u0302n dafad ar y llaw arall yn ffynhonnell ceratin adnewyddadwy a thoreithiog."}, {"text_idx": "#000004", "text": "Bydd archfarchnadoedd yn aml yn defnyddio troli\u0308au i symud eu cynhyrchion sydd wedi\u2019u hoeri. Mae\u2019r troli\u0308au hyn wedi\u2019u dylunio\u2019n arbennig i gadw eitemau ffres o fewn amrediad tymheredd diogel, o dan 5\u00b0C fel arfer. Yn aml, ceir troli\u0308au gydag unedau oeri wedi\u2019u gosod arnynt, ond gellir cael troli\u0308au nad ydynt yn cael eu hoeri, y gellir gosod gorchuddion inswleiddiedig drostynt i gludo cynhyrchion sydd wedi\u2019u hoeri. Mae rhai o\u2019r mathau mwyaf cyffredin o sbwng a ddefnyddir i wneud gorchuddion ar gyfer troli\u0308au\u2019n cynnwys polyethylen, polywrethan, a pholyethylen trawsgysylltiedig. Oherwydd ei briodoleddau ardderchog o safbwynt inswleiddio, yn ogystal a\u0302 gallu naturiol i reoli tymheredd a lleithder, byddai\u2019n bosibl defnyddio gwla\u0302n dafad yn lle deunyddiau sbwng traddodiadol."}, {"text_idx": "#000005", "text": "Gwla\u0302n dafad mewn deunyddiau cyfansawdd"}, {"text_idx": "#000006", "text": "Defnyddiwyd ffibrau naturiol mewn deunyddiau cyfansawdd ers degawdau. Mae\u2019r ffibrau naturiol mewn deunydd cyfansawdd yn darparu\u2019r matrics strwythurol sy\u2019n gwella priodoleddau mecanyddol y deunydd. Mae gwla\u0302n wedi dangos priodoleddau manteisiol, nid yn unig o safbwynt cryfder, ond o ran priodoleddau eraill fel rhai acwstig thermol a gwrthiant ta\u0302n."}, {"text_idx": "#000008", "text": "Mwynhewch fanteision eithriadol insiwleiddiad gwla\u0302n defaid, datrysiad cynaliadwy a naturiol sydd nid yn unig yn gwella effeithlonrwydd gwresol ond hefyd yn gwella ansawdd aer dan do yn sylweddol. Mae\u2019r poster hwn yn cyflwyno ein gwaith ymchwil ar wahanol fathau o wla\u0302n a\u2019u priodweddau rhyfeddol, gan ganolbwyntio ar eu galluoedd insiwleiddio a\u2019u heffaith gadarnhaol ar ansawdd aer dan do. Datguddiwch bw\u0302er insiwleiddiad gwla\u0302n defaid a chre\u0308wch amgylchedd sydd nid yn unig yn ynni-effeithlon ond hefyd yn iachach ac yn fwy pleserus."}, {"text_idx": "#000009", "text": "Oherwydd costau cynhyrchu is a manteision o ran gwarchod yr amgylchedd, mae mwy o ystyriaeth yn cael ei roi i ddefnyddio deunyddiau naturiol fel dewis arall yn lle defnyddio tawelwyr sain confensiynol. O ran y gallu i dawelu sain, mae gwla\u0302n dafad yn dangos priodoleddau tebyg i ddeunyddiau inswleiddio eraill, fel gwla\u0302n mwynol a sbwng polywrethan."}, {"text_idx": "#000010", "text": "Gwla\u0302n dafad fel swbstrad tyfu ar gyfer hydroponeg"}, {"text_idx": "#000011", "text": "Cyfryngau tyfu yw deunyddiau y mae planhigion yn tyfu ynddynt. Byddwch yn defnyddio pridd fel arfer fel y cyfrwng traddodiadol ar gyfer tyfu planhigion. Ond mewn Hydroponeg, nid dim ond pridd a ddefnyddir. Un o\u2019r swbstradau tyfu mwyaf cyffredin ar gyfer hydroponeg yw gwla\u0302n mwynol. Mae llawer o ffermydd hydroponeg yn cael problemau o safbwynt ailddefnyddio ac ailgylchu\u2019r gwla\u0302n ynysu ar o\u0302l ei ddefnyddio ar gyfer tyfu planhigion yn eu tai gwydr felly ceir diddordeb cynyddol mewn defnyddio swbstradau organig y gellir eu compostio\u2019n gyfan gwbl."}, {"text_idx": "#000012", "text": "Mae llygredd aer dan do yn bryder cynyddol, gyda chyfansoddion organig cyfnewidiol (VOCs) yn fygythiad sylweddol. Cyflwynwn ddyfais hidlo aer arloesol sy\u2019n defnyddio gwla\u0302n defaid fel hidlydd naturiol ac effeithiol. Mae ein hymchwil wedi archwilio galluoedd amsugno gwahanol fathau o wla\u0302n, gan ganolbwyntio\u2019n benodol ar fformaldehyd nwyol, tolwen, limonen, a dodecan. Mae nifer o fanteision i hidlwyr gwla\u0302n defaid a\u2019u potensial i wella ansawdd aer dan do."}, {"text_idx": "#000013", "text": "Bydd map ffordd yn cyd-fynd a\u0302 phob cynnyrch a fydd yn rhoi manylion am gymhwysiad pob cynnyrch, gofynion gweithgynhyrchu, manylebau technegol a chyfleoedd marchnad yn ogystal a\u0302 chefnogaeth bwrpasol gan y Ganolfan Biogyfansoddion a Menter Mo\u0302n"}, {"text_idx": "#000014", "text": "Yn dilyn galwad agored a datblygiad mewnol o syniadau am gynnyrch, cyflwynwyd rhestr gychwynnol i\u2019r clwstwr gwla\u0302n Cymru dros weminar ar y 30ain o Fawrth 2022. Gwahoddwyd y clwstwr i roi adborth ar pa 5 prototeip yr hoffent weld yn cael eu datblygu a\u2019u prototeipio ar gyfer y farchnad."}, {"text_idx": "#000015", "text": "Meini prawf ar gyfer y cynhyrchion oedd y canlynol:"}, {"text_idx": "#000016", "text": "I fod yn nofel ac yn unigrywDefnyddio symiau sylweddol o wla\u0302n CymreigI ychwanegu gwerth i wla\u0302n Cymreig (dylanwadu ar bri\u0302s y farchnad)I gael rhyddid i weithredu"}]